Navoiy tavalludining 579 yilligi munosabati bilan ijodiy kecha o‘tkazildi » TAQI - Toshkent arxitektura-qurilish instituti
Toshkent arxitektura-qurilish instituti: Asosiy sahifa » Yangiliklar » Oliy ta'lim muassasi yangiliklari » Navoiy tavalludining 579 yilligi munosabati bilan ijodiy kecha o‘tkazildi
Navoiy tavalludining 579 yilligi munosabati bilan ijodiy kecha o‘tkazildi
2020 yil 10 fevral kuni soat 17:00 da institutimizning 2-sonli talabalar turar joyining "Ma’naviyat" zalida asrlarni munavar aylagan daho- Nizomiddin Mir Alisher Navoiy tavalludining 579 yilligi munosabati bilan "Odamiy ersang, demagil odami,..." mavzusidagi ijodiy kecha bo‘lib o‘tdi.
Tantanali tadbirni ,,O‘zbek va xorijiy tillar ”kafedrasi katta o‘qituvchisi f.f.n. B. X. Abdulxayrov kirish so‘zi bilan ochdi. Shundan keyin MQI fakulteti 46-19 guruh talabasi J. Oqilxonov , BIK fakulteti 14-19 guruh talabasi M. Nosirov, 15-19 guruh talabasi J. Bekbutovlar o‘zbek, rus, ingliz tillarida Alisher Navoiy hayoti va ijodi haqida prezentatsiyalar asosida qiziqarli ma’ruzalar qildilar.
Shuningdek, MQI fakulteti 46-19 va 48-19, QBFning 33-18, Arxitektura fakultetining 2-19 guruhlari talabalarida adib ijodiga mansub g‘azal va ruboiylardan o‘zbek, rus va ingliz tillarida yod olgan namunalarini ifodali aytib berdilar. Ayniqsa, 37-19 guruh talabasi S. Hamidov ijrosidagi qo‘shiqlar kechaga alohida fayz bag‘ishladi.
J. I. Xolmuradova tomonidan tashkil kilingan viktorina savollariga talabalar imkon qadar javob berdilar.
Tadbir yakunida so‘zga chiqqan ,,O‘zbek va xorijiy tillar” kafedrasi mudiri Z. A. Utemurotova kecha tashkilotchilarga va ishtirokchilariga o‘z minnatdorligini bildirar ekan, tadbir yuqori saviyada qiziqarli o‘tganligi ta’kidladi.
Ushbu tadbirda kafedra professor-o‘qituvchilaridan Z. Yuldasheva, E. Jumaniyozova, H. Zokirova, O. Xudoyorov, Z. Nurjanova, N. Duldulova, M. Jalilovalar ishtirok etdilar.